CELEX: 32004D0921
Language: mt
Date: 2004-12-27 00:00:00
Title: Id-Deċiżjoni tal-Kunsill tas 27 ta' Diċembru 2004 li tirrigwarda l-iffinanzjar għal sondaġġ Eurobarometer mill-Komunità dwar kif il-konsumaturi jħarsu lejn is-saħħa u l-benesseri ta' l-annimali għat-trobbija

14.10.2005   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               246
            
         ID-DEĊIŻJONI TAL-KUNSILL
   tas 27 ta' Diċembru 2004
   li tirrigwarda l-iffinanzjar għal sondaġġ Eurobarometer mill-Komunità dwar kif il-konsumaturi jħarsu lejn is-saħħa u l-benesseri ta' l-annimali għat-trobbija
   (2004/921/KE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat id-Deċiżjoni tal-Kunsill 90/424/KEE tas-26 ta' Ġunju 1990 dwar in-nefqa fil-qasam tal-veterinarja (1), u b'mod partikolari l-Artikolu 17 tiegħu,
   Billi:
   
               (1)
            
            
               Skond id-Deċiżjoni tal-Kunsill 90/424/KEE l-Komunità għandha tikkontribwixxi finanzjarjament għat-twaqqif ta' politika ta' informazzjoni fil-qasam tal-protezzjoni ta' l-annimali.
            
         
               (2)
            
            
               Din il-politika ta' informazzjoni tinkludi inter alia t-twettiq ta' studji meħtieġa għat-tħejjija u l-iżvilupp ta' leġislazzjoni fil-qasam tal-protezzjoni ta' l-annimali.
            
         
               (3)
            
            
               It-twettiq ta' sondaġġ li jassessja kif il-konsumaturi jħarsu lejn is-saħħa u l-benesseri ta' l-annimali jifforma parti minn din il-politika ta' informazzjoni fil-qasam tal-protezzjoni ta' l-annimali u r-riżorsi finanzjarji meħtieġa għall-Komunità biex twettaq dan is-sondaġġ għandhom għalhekk jiġu prenotati u mgħotija soġġetti għat-twettiq effiċjenti tas-sondaġġ ippjanat
            
         
               (4)
            
            
               Dan is-sondaġġ għandu jitwettaq taħt forma ta' studju EWROBAROMETRU speċifiku fi ħdan il-għan tal-Kuntratt ta' Qafas (2) konkluż bejn il-Komunità, rappreżentata mill-Kummissjoni Ewropea u t-TNS Opinion and Survey, konsorzju ffurmat minn Taylor Nelson Sofres plc u EOS Gallup Europe, rappreżentati miċ-Ċentru ta' koordinazzjoni l-European Ominbus Survey “EOS Gallup Europe”.
            
         
               (5)
            
            
               Il-miżuri previsti f'din id-Deċiżjoni huma bi qbil ma' l-opinjoni tal-Kumitat Permanenti dwar il-Katina ta' l-Ikel u s-Saħħa ta' l-Annimali,
            
         IDDEĊIDIET KIF ĠEJ:
   Artikolu Uniku
   L-azzjoni ta' twettiq ta' sondaġġ dwar kif il-konsumaturi jħarsu lejn is-saħħa u l-benesseri ta' l-annimali għat-trobbija, li għandha tkun finanzjata mil-linja tal-bilanċ 17.04.02 tal-baġit ta' l-Unjoni Ewropea għal ammont massimu ta' 200 000 EUR, hija b'dan approvata. Dan is-sondaġġ għandu jitwettaq taħt forma ta' studju EWROBAROMETRU speċifiku fi ħdan il-għan tal-Kuntratt ta' Qafas konkluż bejn il-Komunità, rappreżentata mill-Kummissjoni Ewropea u t-TNS Opinion and Survey, konsorzju ffurmat minn Taylor Nelson Sofres plc u EOS Gallup Europe, rappreżentati miċ-Ċentru ta' koordinazzjoni l-European Ominbus Survey “EOS Gallup Europe”.
   
      Magħmul fi Brussell, fis-27 ta' Diċembru 2004.
      
         
            Għall Kummissjoni
         
         Markos KYPRIANOU
         
            Membru tal-Kummissjoni
         
      
   
   
      (1)  ĠU L 224, 18.8.1990, p. 19. Deċiżjoni kif emendata l-aħħar bid-Direttiva 2003/99? KE tal-Parlament Ewropew u tal-Kunsill taż-17 ta' Novembru 2003 (ĠU L 325, 12 12 2003, p. 31).
   
      (2)  Kuntratt Nru PRESS-B-1/2003-25/B1 ta' l-24 8.2004.